Čovjek Sirena započinje

**Članak**

**Galerija**

**Scenarij**

**Čovjek Sirena započinje** epizoda je osme sezone serije "Spužva Bob Skockani". U ovoj epizodi, Spužva Bob i Patrik otkrivaju kako su njihovi junaci postali zaštitnici Bikini doline.

## Likovi

* Spužva Bob Skockani
* Patrik Zvijezda
* Čovjek Sirena
* Dječak Školjka
* Kalamarko Kraković
* Sirene
* Prljavi Mjehurić
* Čovjek Zraka
* Slavko (cameo)
* Ljudski kapetan
* Ljudski znanstvenik
* Svemirski brod
* Džambo Škamp (cameo kao akcijska figurica)
* Građani Bikini doline
	+ Suzana Ribić
	+ Niko Perica
	+ Tvrtko
	+ Danko
	+ Franjo

## Radnja

Olujni je dan u Bikini dolini, a u Spužva Bobovoj se kući on i Patrik spremaju gledati maraton Čovjeka Sirene i Dječaka Školjke. Međutim, baš kad započinje nikad prikazana posebna epizoda o nastanku njihovih junaka, snažan vjetar otpuše ananas i televizor u njemu. Stoga Spužva Bob i Patrik odlaze u Kalamarkovu kuću gledati epizodu, ali vjetar otpuše i nju. Spužva Bob odluči otići u špilju Čovjeka Sirene i Dječaka Školjke te ih osobno pitati o nastanku.

Nakon nekoliko neuspješnih pokušaja, Čovjek Sirena napokon uspijeva ispričati priču o njihovom nastanku. Prema priči, Ernest je bio mlad, zgodan i mišićav momak koji je upijao Sunčeve zrake na plaži. Iznenada, veliki val odbacio ga je u ocean, a vir usisao u sebe. U podmorju su ga spasile sirene koje su mu dale čarobnu zvjezdaču pomoću koje može disati pod vodom. Čovjek Sirena je bio usamljen kao čovjek među ribama.

Međutim, jednog dana kapetan je poslao Tima da ostruže školjke ispod broda. Čovjek Sirena je pomislio da se utapa, poletio je prema njemu i telekinezom uvukao školjke u njegova pluća kako bi i on mogao disati pod vodom. Zatim spominje nekoliko retrospekcija u kojima svladavaju Čovjeka Zraku i pljačkaša banke, ali se počinju prepirati je li to istina ili nije.

Baš u tom trenutku, na velikom se zaslonu počinje prikazivati prava epizoda o njihovom nastanku. U toj priči Ernest i Tim su cimeri, ali priča je vrlo nevjerojatna. Nakon pečenja kokica za filmsku večer, uvučeni su u splet nevjerojatnih događanja (koja se sva odviju u nekoliko minuta) i vraćaju se u stan. Međutim, prepečene kokice učine ih radioaktivnima, pa oni osjete potrebu za disanjem ispod vode i skoče u more.

Epizoda završava tako da Spužva Bob i Patrik pokušavaju prepeći kokice kako bi i oni dobili supermoći, a Čovjek Sirena i Dječak Školjka ih pokušavaju zaustaviti.

## Zanimljivosti

### Činjenice

* U ovoj epizodi, lica sirena nacrtana su realistično.
* U ovoj epizodi spominje se da su imena Čovjeka Sirene i Dječaka Školjke zapravo Ernest i Tim. To je poveznica na glumce koji im posuđuju glasove, Ernesta Borgninea i Tima Conwaya.
* Ovo je posljednja epizoda o Čovjeku Sireni koja se prikazala prije Borgnineove smrti.
* Ovo je završna epizoda s Čovjekom Sirenom i Dječakom Školjkom, te se njih dvojica otad uglavnom pojavljuju u mirovini ili na akcijskim figuricama.

### Kulturne poveznice

* Naslov epizode izravna je poveznica na film "Batman: Početak".
* Veliki pljasak parodija je na Veliki prasak.
* Radioaktivni mrav koji je ugrizao Ernesta poveznica je na priču o Spider-Manu.

### Greške

* Kad Kalamarkova kuća ostane bez struje, TV se ugasi, ali svjetla ostanu upaljena.
* Kad radioaktivni mrav ugrize Ernesta, pripovjedač kaže da je došao iz stana znanstvenika koji živi u stanu iznad njih. No kad se kasnije vrate u stan, vidi se da žive na najvišem katu.

*Za uređivanje galerije, kliknite ovdje.*

Čovjek Sirena započinje/Galerija

*Za uređivanje scenarija, kliknite ovdje.*

Čovjek Sirena započinje/Scenarij